Nantapa nanainmüin na waneeirua nikirajüinkana,
neꞌrüin wane wayuu karalouktamaajanakana sünain naꞌülüjaajiraain namaa pasanain sünain watta saalii wayuu.
Talatakalaka maꞌi saaꞌin tü wayuukolüirua süpüshuaꞌaya shiꞌrapa Jesús je awataashii naya nünainmüin sünain asakaa.
—¿Kasa jüꞌülüjaajiraaka achiki namaa?
—nümakalaka Jesús namüin na nikirajüinkana.
Nüsouktakalaka wane wayuu saꞌakajee tü wayuukolüirua sünain maa:
—Ekirajüikalee,
anii tachon tasaajüin pümüin.
Manüisai nia sütüma wane yolujaa nüleꞌeruꞌukot.
Müliasü maꞌi naaꞌin wanaa sümaa nuꞌkchichijaain sünain nujutuupüꞌüin mmoluꞌu sütüma.
Komokoinshi naanüküluꞌu ooꞌulaka kepishanasü nai sümaa ichein maꞌi nia sütüma.
Tachuntayaainjeꞌe namüin na pikirajüinkana shiiꞌiree nayuꞌleein tü yolujaakat nuulia.
Isasü nachiki —nümakalaka chi wayuukai nümüin Jesús.
Nümakalaka Jesús sümüin tü wayuukolüirua süpüshua:
—Jiakana manoujüinyeekana tanain,
jia eꞌrüliikana wayumüin tamüin,
wattairü sümaꞌa taꞌatapajüin jia shiiꞌiree jünoujeein tanain.
¿Joujeena jülaüleꞌetka aaꞌin sünain anoujaa?
—nümakalaka namüin.
—Pücheꞌera chira püchonkai —nümakalaka nümüin nüshi chi jintüikai.
Noꞌunirakalaka chi jintüikai nünainmüin Jesús.
Shiasa shiꞌraiwaꞌaya Jesús tü yolujaakat,
oꞌkchichijawaꞌain müshi chi jintüikai sütüma.
Ooꞌulaka yalapa nia mmaluꞌu,
apalasijaashi je komokoinshi nia sütüma.
Nümakalaka Jesús nümüin nüshi chi jintüikai:
—¿Jerairü sükalia sünain eein nünain tüü?
Nümakalaka chi nüshikai:
—Joꞌuuiwajachia müin nia sütüma.
Ojutuꞌuwaishi nia sütüma soꞌu siki je shiroku wüin shiiꞌiree suꞌuteein naaꞌin.
Tachuntüin paala pümüin,
müleka painküle pükaaliijain waya,
pükaaliija waya —müshi nia nümüin Jesús.
Nümakalaka Jesús nümüin:
—¿Jamüsükai pünüiki tamüin “müleka painküle”,
pümakalaka?
Chi eekai anoujain nünain Maleiwa,
nnojotsü kasain isain nüchiki —nümakalaka nümüin.
Nümakalaka nümüin Jesús:
—Anoujaichipa taya pünain,
anakaja pükaaliijüle taya süpüla katsüin tanoula pünain waneepia —müshi.
Shiasa niꞌrapa Jesús tü wattakat saalin wayuu arütkaain nanainmüin,
naaꞌayajaakalaka saaꞌin tü yolujaakat suulia tü saaꞌinrakat nüka chi jintüikai sünain maa:
—Yolujawaa,
pia manüikat atüma wayuu,
pia macheꞌekat atüma wayuu,
pujuitta nuulia chi jintüikai.
Nnojo piitaain piantua püchikua —nümakalaka Jesús sümüin.
Sujuittakalaka tü yolujaakat sünain suꞌwaatüin.
Oꞌkchichijaashaatashi maꞌi chi jintüikai sütüma sujuittapa.
—Ouktüichipa nia —sümakalaka wainma tü eꞌrajüsükalüirua süka müin aka nia nukuaippa wane eekai ouktüin.
Naapaakalaka Jesús najapü chi jintüikai süpüla nüshaꞌwaleꞌerüin nia süka anaichipain jooluꞌu.
Shiasa süchikijee nikerolüin Jesús suluꞌu wane miichi,
narütkaakalaka na nikirajüinkana nünainmüin namüiwa sünain nasakirüin nia:
—¿Jamüsü nnojotkaꞌa wountüin wayuꞌlüin tü yolujaakat nuulia?
—namakalaka nümüin.
—Otta yolujaa eekai müin aka tü tojuittirüitpakat nuulia chi jintüikai,
nnojoleerü ojuittüin müleka nnojorule jüchuntüin nümüin Maleiwa sümaa jaamüjüin —nümakalaka Jesús namüin.